ВАШИНГТОН, (ВМ) – Договора за покупка на осем изтребителя Ф-16 Блок 70/72 от Правителството на Република България бе официално обявен в страницата на Департамента по отбрана на САЩ на 2-ри април тази година, научи BulgarianMilitary.com.

Прочети още: Хронология на сделката между България и САЩ за покупка на осем изтребителя Ф-16 Блок 70/72

Съгласно разпространеното съобщение, самолетите ще бъдат изработени в два щата – Тексас и Южна Каролина, като крайна дата за приключване на работата е посочена 31 януари 2027 година.

Текста подчертава, че финансирането на сделката е 100% от българската държава.

Припомняме ви, че на 8-ми август миналата година, Министерството на отбраната преведе цялата сума в размер на 1,2 милиарда щатски долара по международните договори за доставката от Правителството на САЩ на осем самолета F-16 Block 70 и свързаното с тях оборудване, и въоръжение.

Освен производството на осем изтребителя, платената цена покрива пълното въоръжението на самолетите, два резервни двигателя, учебни ракети, уреди за нощно виждане, наземен тренировъчен симулатор, станция за проверка на авиониката, друго комуникационно оборудване, резервни части, обучение на българските пилоти, тестово оборудване, помощ при интеграцията на самолетите, логистика и др.

Припомняме, че България е третата страна в света, която направи поръчка на най-новия модел на Ф-16, а именно Блок 70/72. Преди нас са Бахрейн с поръчка на 16 самолета и Словакия с поръчка на 14 самолета.

Първите два самолета би трябвало да пристигнат в България в началото на 2022 година.

***

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com